Ο **Φραγκίσκος** (αγγλ. *Francis*, 9 Ιανουαρίου 1870 - 22 Οκτωβρίου 1910) από τον Οίκο της Βυρτεμβέργης ήταν πρίγκιπας του Τεκ.

Βιογραφία
---------

Ο *Φραγκίσκος Ιωσήφ Λεοπόλδος Φρειδερίκος* ήταν ο δευτερότοκος γιος του Φραγκίσκου, Δούκα του Τεκ, και της Μαρίας Αδελαΐδας των Γουέλφων-Αννοβέρου, κόρης του Αδόλφου, Δούκα του Κέιμπριτζ (γιου του Γεωργίου Γ΄ του Ηνωμένου Βασιλείου). Ο πατέρας του Φραγκίσκου, ο Αλέξανδρος της Βυρτεμβέργης είχε κάνει μοργανατικό γάμο· έχασε έτσι τον τίτλο του και δόθηκε στην οικογένειά του ο τίτλος του *πρίγκιπα του Τεκ*.

Ο Φραγκίσκος γεννήθηκε στο Ανάκτορο Κένσινγκτον και σπούδασε στα Κολλέγια Ουέλλινγκτον στο Τσέλτεναμ. έπειτα φοίτησε στο Βασιλικό Στρατιωτικό Κολέγιο του Σάνντερστ. Ήταν χαρτοπαίκτης και τα χρέη του τον έκαναν να ακολουθήσει το στρατό και να πάει στην Ινδία. Υπηρέτησε ως λογχοφόρος, ως τυφεκιοφόρος και μετά στους Βασιλικούς Δραγόνους το 1890. Ταξίδεψε στη Νότια Αφρική το 1902. 

Η αδελφή του Μαρία παντρεύτηκε τον Γεώργιο Ε΄ του Ηνωμένου Βασιλείου και ο Φραγκίσκος επιθυμούσε να νυμφευτεί την αδελφή εκείνου, τη Ματθίλδη. Αλληλογραφούσαν, αλλά μετά ο Φραγκίσκος άλλαξε διάθεση. Σχετίστηκε με την καλλονή Έλλεν Κόνστανς, σύζυγο του Φράνσις Νήντχαμ, Κόμη του Κίλμορεϋ και της δώρησε σμαραγδένια κοσμήματα, μέρος αυτών της μητέρας του. Υπάρχει η υπόθεση ότι απέκτησαν έναν γιο (Φράνσις Ρέμναντ, γενν. 1894), μάλιστα η ηθοποιός Σάρα Μάιλς ισχυρίζεται ότι είναι εγγονή αυτού του γιου. 

Η Μαίρη έκανε δίκη για να πάρει πίσω τα *σμαράγδια των Κέιμπριτζ* και το επέτυχε, αφού πλήρωσε 10.000 λίρες στη Λαίδη Κίλμορεϋ. Το Μάιο του 1910 ο Γεώργιος Ε΄ και η Μαρία του Τεκ έγιναν βασιλείς. Τον Οκτώβριο ο Φραγκίσκος ασθένησε από πνευμονία και απεβίωσε αιφνίδια σε ηλικία 40 ετών. Τάφηκε στο Βασιλικό Κοιμητήριο του Φρόγκμορ. Η διαθήκη του, για να αποφευχθεί τυχόν σκάνδαλο, παρέμεινε αδημοσίευτη, κάτι που έγινε νομικό προηγούμενο.

Αναφορά σε Πηγές
----------------

1. 1 2  (Αγγλικά) *Find A Grave*. 6137146. Ανακτήθηκε στις 9  Οκτωβρίου 2017.
2. 1 2  Darryl Roger Lundy: (Αγγλικά) *The Peerage*. p10093.htm#i100926. Ανακτήθηκε στις 9  Οκτωβρίου 2017.
3. 1 2  Leo van de Pas: (Αγγλικά) *Genealogics*. 2003. I00022444.
4. ↑  Stone, E.D. (1912), *Herbert Kynaston: a short memoir with selections from his occasional writings*. London, Macmillan and Co. Ltd. Retrieved 6 September 2011 from
5. ↑   "The Army in South Africa – Troops returning home" *The Times* (London). Tuesday, 10 June 1902. (36790), σελ. 14.
6. ↑  «Ellen Constance (née Baldock), Countess of Kilmorey». [[National Portrait Gallery, London|]], London.
7. ↑  Sarah Miles, *A right royal bastard* (1993), p. 20: "Clarice... the eldest child of Francis (Frank) Remnant, bastard son of Prince Francis of Teck".
8. ↑  «The Cambridge Emeralds and the Delhi Durbar Parure». From Her Majesty's Jewel Vault.
9. ↑  «Secret wills of the royals – a tale of mistresses, jewels and cover-ups». *The Guardian*. 27 March 2007. .
10. ↑  «Philandering Prince Frank set seal on wills». *The Daily Telegraph*. 28 March 2007. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 4338150325581410090008
* GND: 1138226777

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Prince Francis of Teck  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |